**Faktory ovplyvňujúce životné prostredie organizmov a človeka**

Ľudský zásah do prírody trvá už od dávnych dôb – *obrábanie pôdy, zdomácňovanie zvierat, využívanie nerastných surovín, stavanie obydlia ...*

Svojou činnosťou zasahuje **priaznivo** a **nepriaznivo** do všetkých zložiek biosféry.

**Priaznivé faktory –** tvorba kultúrnej krajiny, ktorá je v ekologickej rovnováhe

**Nepriaznivé faktory –** negatívne vplyvy človeka, narúšanie zložiek biosféry a vzťahov medzi nimi → **ekologické katastrofy →** poškodenie a zničenie ekosystémov

**a) Priemysel –** znečistenie zložiek životného prostredia rôznymi látkami – *zlúčeniny ťažkých kovov, chlóru, oxidom dusíka, uhlíka a síry ...*

**b) Energetika –** získavanie energie z prírodných - alternatívnych zdrojov energie – *slnečné žiarenie, vodné toky, vietor a geotermálna energia*

**c) Ťažba nerastných surovín –** vplýva na povrch litosféry, mení reliéf krajiny. Nepriaznivé vplyvy – *tvorba háld hlušiny, zmena zloženia vody a pôdy, otrasy*

**d) Doprava (automobilová, železničná, letecká) –** znečistenie ovzdušia výfukovými plynmi, vznik smogu.

Nepriaznivé vplyvy – *zlá migrácia živočíchov, nadmerný hluk, dopravné havárie*

**e) Odpad –** zdroj rádioaktivity, obsahuje toxické látky, ohrozuje ŽP i človeka

**Zneškodňovanie, využívanie a ďalšie spracúvanie (recyklácia) odpadu je celosvetový problém.**

**f) Poľnohospodárstvo –** nadmerné využívanie priemyselných hnojív, chemických postrekov a veľkochov živočíchov negatívne ovplyvňuje prírodné zložky ŽP.

Výsledkom nepriaznivých vplyvov sú **civilizačné ochorenia –** *ochorenia srdca, rakovina, cukrovka, obezita, ochorenia dýchacích ciest... .* Tieto ochorenia zvyšujú úmrtnosť a znižujú priemerný vek človeka.

**Obnoviteľné zdroje energie – (slnko, vietor, voda, geotermálna energia) –** neprodukujú škodlivé látky → znižujú nepriaznivé vplyvy človeka na ŽP.